wickkiey/tamil-wikipedia-chunked huggingface dataset:
# மௌன ராகம் (தொலைக்காட்சித் தொடர்)

## கதைச்சுருக்கம்

அழகிய குரல் வளமும் மனமும் கொண்டவள் சக்தி என்னும் ஏழு வயது சிறுமி. அவளது அம்மா மற்றும் தாய் மாமனின் பாதுகாப்பில் வளரும் சக்திக்கு ஒரு பெரிய கவலை உண்டு. தனது தந்தை யார் என்று தெரியாமல் இருப்பதால் பல அவமானங்களை சந்திக்கிறாள். எந்த ஒரு இசைக்கும் ஏற்ப பாடும் திறமையைக் கொண்ட சக்தி பிறகு ஒரு கட்டத்தில் தனது தாயிடமிருந்து தான் ஒரு பாடகரின் குழந்தை என்பதை அறிகிறாள். திடீரென சக்தியின் தாய் மல்லிகா இறக்க, அத்தையின் கொடுமையில் இருந்து தப்பிக்க சென்னை வருகிறாள் அங்கு தனது தந்தை யாரென தெரிந்தும் சொல்லமுடியாத சுழ்நியில் சக்தி தள்ளப்படுகிறாள்.  
தான் ஒரு பெண் குழந்தை இல்லை ஒரு ஆண் குழந்தை என சொல்லி வேலன் என பெயர் மாற்றி கொண்டு தனது தந்தையுடன் பெரியப்பாவின் அரவணைப்பில் வாழ்கிறாள். இவன் மீது பாசம் கொள்ளும் கார்த்தி இதை விரும்பாத கார்த்திக்கின் மனைவி கதாமப்ரி வேலணை பிரிக்க பல திட்டம் போடுகின்றார். வேலன் பற்றிய உண்மைகள் தெரிய வந்தாள் இவர்களின் வாழ்வில் என்ன மாற்றம் நடக்கப்போகிறது என்பதை ஒரு இசை கலந்த கதை களத்துடன், பல எதிர்பாராத திருப்பங்கள் நிறைந்ததாக இந்த தொடரின் கதை நகர்கிறது.
# மௌன ராகம் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- கிருத்திகா - சக்தி கார்த்திக் கிருஷ்ணா / சக்தி வேலன் / சத்யா (1-863)
- மல்லிகா மற்றும் கார்த்திக் கிருஷ்ணாவின் மகள், தந்தையை போல நன்றாக பாடும் திறமை கொண்டவள்.  
- ஷெரின் (1-831) → நஸ்ரியா ( 852-863) - சுருதி
- காதம்பரி மற்றும் கார்த்திக் கிருஷ்ணாவின் மகள்.  
- ராஜீவ் பரமேஷ்வர்- கார்த்திக் கிருஷ்ணா
- மல்லிகா மற்றும் காதம்பரியின் கணவன், பிரபலமான பாடகர்.  
- ஷமிதா ஸ்ரீகுமார் (Episode 1-831) → அனுஸ்ரீ (832-863) - காதம்பரி
- கார்த்திக் கிருஷ்ணாவின் மனைவி மற்றும் ஸ்ருதியின் தாய், இந்த தொடரில் இவர் தான் வில்லி. பிடித்ததை அடைவதற்காக எதையும் செய்பவர், வேலணை வெறுப்பவர்.  
- சிப்பி ரஞ்சித் - மல்லிகா (1-19 / 535-863)
- கார்த்திக் கிருஷ்ணாவின் முதல் மனைவி மற்றும் சக்தியின் அம்மா.
# மௌன ராகம் (தொலைக்காட்சித் தொடர்)

## நடிகர்கள்

### துணை கதாபாத்திரம்

- ஆனந்த் பாபு - விஸ்வநாதன்
- காதம்பரியின் தந்தை
- சீமா ஜி. நாயர் - ஸ்வர்ணா
- மல்லிகாவின் அண்ணி, சக்தியின் அத்தை, சக்தியின் பாடும் திறன் மூலம் பணம் சம்பாதிக்க நினைப்பவர்.
- ஜனனி அசோக் குமார் - மல்லிகா
- தமிழ் செல்வி - நந்தினி முரளி
- மனோகர் கிருஷ்ணா- முரளி
- அஞ்சலி தேவி - ருக்குமணி விஸ்வநாதன்
- தேவிகா - பார்வதி
- நாதன் ஷியாம் - ராகவ்
- காதம்பரியின் முன்னாள் காதலன் மற்றும் ஸ்ருதியின் போலி தந்தை.
- நாதன் ஷியாம் - குரு (குருமூர்த்தி)
- ராகவ்வின் இரட்டை சகோதரன்
- சேசு ஜெயந்தி - மாயா
- காதம்பரியின் சகோதரி
# மௌன ராகம் (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
# நெஞ்சம் மறப்பதில்லை (தொலைக்காட்சித் தொடர்)

**நெஞ்சம் மறப்பதில்லை** விஜய் தொலைக்காட்சியில் அக்டோபர் 9ம் தேதி 2017 ஆம் ஆண்டு முதல் திங்கள் முதல் வெள்ளி வரை இரவு 8.00 மணிக்கு ஒளிபரப்பாகி, ஆகஸ்ட் 20ம் தேதி 2018 முதல் இரவு 8:30 மணிக்கு ஒளிபரப்பான தொலைக்காட்சி நாடகத் தொடர் ஆகும். இந்த தொடர் வங்காளி மொழி தொடரான 'குசும் தோலா' எனும் தொடரின் மறு ஆக்கம் ஆகும்.  
இந்த தொடரில் சரண்யா டுராடி சுந்தர்ராஜ், அமித் பார்கவ் மற்றும் சௌமியா ஆகியோர் நடிக்க, அப்துல் ஹபீஸ் இந்தத் தொடரை இயக்க இளையவன் இசை அமைக்கிறார். இந்த தொடர் பிப்ரவரி 22, 2019 அன்று 358 அத்தியாயங்களுடன் நிறைவு பெற்றது.
# நெஞ்சம் மறப்பதில்லை (தொலைக்காட்சித் தொடர்)

## கதை சுருக்கம்

இந்தத் தொடர் விக்ரம், சத்யா மற்றும் சரண்யா ஆகிய மூன்று முக்கிய கதாபாத்திரங்களைச் சுற்றி நடக்கும் முக்கோணக் காதல் கதையாக அமைக்கப்பட்டுள்ளது.
# நெஞ்சம் மறப்பதில்லை (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- சரண்யா டுராடி சுந்தர்ராஜ்- சரண்யா
- காவல் அதிகாரியான வேல்ராஜின் மகள், சர்ந்தர்ப்ப சூழ்நிலையால் தந்தையின் மரணத்திற்கு பிறகு விக்ரமை திருமணம் செய்கிறார்.
- அமித் பார்கவ் - விக்ரம்
- கூட்டு குடும்ப பிண்ணனியை கொண்ட ஒரு காவல் அதிகாரி, சத்யாவின் முன்னாள் காதலன், சர்ந்தர்ப்ப சூழ்நிலையால் சரண்யாவை திருமணம் செய்கின்றான்.
- நிஷா கிருஷ்ணன் (பகுதி:1-120) → சௌமியா (122 - 358) - சத்யா
- விக்ரமின் முன்னாள் காதலி, தற்பொழுது அர்ஜுனின் மனைவி. தனக்கு விக்ரம் துரோகம் செய்து விட்டான் என நினைத்து அவனையும் சரண்யாவையும் பிரிக்க நினைக்கிறாள்.
- அஸ்வந்த் திலக் - அர்ஜுன்
- விக்கிரமின் உறவினர், ஆர்மியில் பணிபுரிகிறார் மற்றும் சத்யாவின் கணவன்.
# நெஞ்சம் மறப்பதில்லை (தொலைக்காட்சித் தொடர்)

## நடிகர்கள்

### துணை கதாபாத்திரம்

- ஸ்ரீ துர்கா - பிரியா
- அனுராதா - அகிலாண்டேஸ்வரி
- ராஜா - வேல்ராஜ் (தொடரில் இறந்து விட்டார்)
- எல். லலிதா - ஜெயா
- குமரேசன்
- தரணி - ஸ்ரீதேவி
- பபிதா -
- பிரவீன் - திலீபன்
- முரளி குமார் - பாலச்சந்திரன்
- கே. எல் மணி - அருண்
- சியாம்
# நெஞ்சம் மறப்பதில்லை (தொலைக்காட்சித் தொடர்)

## நடிகர்கள்

### சிறப்புத் தோற்றம்

- அபிநயஸ்ரீ
- ராமர்
- ராதிகா ராவ்
# நெஞ்சம் மறப்பதில்லை (தொலைக்காட்சித் தொடர்)

## நடிகர்கள் தேர்வு

கல்யாணம் முதல் காதல் வரை’ தொடரில் நடித்து புகழ் பெற்ற அமித் பார்கவ் தான் இந்தக் கதையில் விக்ரமாக நடித்துள்ளார். ‘புதிய தலைமுறை’ டிவியில் செய்தி வாசிப்பாளர் ஆக இருந்த சரண்யா டுராடி சுந்தர்ராஜ் இந்தத் தொடரின் மூலம் டிவி தொடர் நாயகியாக அடியெடுத்து வைத்துள்ளார். பிரபல தொகுப்பாளினி மற்றும் நடிகையான நிஷா கிருஷ்ணன், சத்யாவாக முற்றிலும் மாறுபட்ட கதாபாத்திரத்தில் நடித்துள்ளார். பகுதி 121 முதல் வள்ளி தொடரில் நடித்த சௌமியா நிஷாவுக்கு பதிலாக நடிக்கின்றார். இவர்களோடு ஸ்ரீ துர்கா, அஸ்வந்த் திலக், அனுராதா, எல். லலிதாபோன்றோர் முக்கியமான கதாபாத்திரத்தில் நடித்துள்ளார்கள்.
# நெஞ்சம் மறப்பதில்லை (தொலைக்காட்சித் தொடர்)

## இலக்கு அளவீட்டு புள்ளி

இந்த தொடர் ஆரம்பத்தில் சராசரியாக 5.2% இலக்கு அளவீட்டு புள்ளி பெற்றது. இதன் கடைசி வார பகுதியில் தமிழ் நாடு அளவில் 4.4% இலக்கு அளவீட்டு புள்ளி பெற்று சிறந்த 20 தொடர்களுக்குள் இந்த தொடர் அடங்கும்.
# நெஞ்சம் மறப்பதில்லை (தொலைக்காட்சித் தொடர்)

## மொழி மாற்றம்

இந்த தொடர் தெலுங்கு மொழியில் 'மனசு மாட்ட விடாகு' என்ற பெயரில் மொழி மாற்றம் செய்யப்பட்டு மா தொலைக்காட்சியில் 15 செப்டம்பர் 2020 ஆம் ஆண்டு முதல் ஒளிபரப்பாகிறது.
# நெஞ்சம் மறப்பதில்லை (தொலைக்காட்சித் தொடர்)

## விருதுகள் மற்றும் பரிந்துரைகள்

| ஆண்டு | விருது | பரிந்துரை | பெறுநர் | கதாபாத்திரம் | முடிவு |
| --- | --- | --- | --- | --- | --- |
| 2018 | கலாட்டா நட்சத்திரா விருதுகள் | சிறந்த நடிகர் | அமித் பார்கவ் | விக்ரம் |  |
| சிறந்த ஜோடி | அமித் பார்கவ் & சரண்யா டுராடி சுந்தர்ராஜ் | விக்ரம் & சரண்யா |  |  |  |
| 4வது விஜய் தொலைக்காட்சி விருதுகள் | சிறந்த நடிகை | சரண்யா டுராடி சுந்தர்ராஜ் | சரண்யா |  |  |
| சிறந்த நடிகர் | அமித் பார்கவ் | விக்ரம் |  |  |  |
| சிறந்த ஜோடி | அமித் பார்கவ் & சரண்யா டுராடி சுந்தர்ராஜ் | விக்ரம் & சரண்யா |  |  |  |
| சிறந்த துணை நடிகை | ஆஷா ராணி |  |  |  |  |
| சிறந்த துணை நடிகர் | முரளி குமார் | பாலச்சந்திரன் |  |  |  |
| சிறந்த டூப் | ஆர். எஸ் சரவணன் |  |  |  |  |
| சிறந்த தொடர் | நெஞ்சம் மறப்பதில்லை |  |  |  |  |
| சிறந்த கிரேவ் ஃபிக்ஷன் | நெஞ்சம் மறப்பதில்லை |  |  |  |  |
| சிறந்த புதுமுகம் | சரண்யா டுராடி சுந்தர்ராஜ் | சரண்யா |  |  |  |
| சிறந்த அப்பா | ராஜா | வேல்ராஜ் |  |  |  |
| சிறந்த எதிர்மறை கதாபாத்திரம் | அனுராதா | அகிலாண்டேஸ்வரி |  |  |  |
| சிறந்த அம்மா | சுமதி ஸ்ரீ |  |  |  |  |
| விருப்பமான மாமியார் | எல். லலிதா | ஜெயா |  |  |  |
| சிறந்த இயக்குநர் |  |  |  |  |  |
# நெஞ்சம் மறப்பதில்லை (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
# சின்னத் தம்பி (தொலைக்காட்சித் தொடர்)

**சின்னத் தம்பி** விஜய் டிவியில் அக்டோபர் 2ம் தேதி 2017ஆம் ஆண்டு முதல் திங்கள் முதல் வெள்ளி வரை இரவு 9.30 மணிக்கு ஒளிபரப்பாகி ஜூன் 22, 2019ஆம் ஆண்டு அன்று 442 அத்தியாங்களுடன் நிறைவு பெற்ற ஒரு காதல் காவிய தொடர் ஆகும். இந்த தொடரில் பிரஜின், பாவனி, லோகேஷ், அணிலா ஸ்ரீகுமார், சாதனா மற்றும் பிரியா ஆகியோர் நடித்துள்ளார்கள். இந்தத் தொடரை அருள் ராசன் இயக்கியுள்ளார். இளையவன் இசை அமைத்துள்ளார். இந்த தொடர் வங்காளி மொழி தொடரான *க்ஹோகபாபு* எனும் தொடரின் தமிழ் பாதிப்பாகும்.
# சின்னத் தம்பி (தொலைக்காட்சித் தொடர்)

## கதைசுருக்கம்

கிராமத்து வெகுளி பையனான சின்னத்தம்பி வீரமும், பாசமும் நிறைந்த, அம்மா பிள்ளை. மற்றொருபக்கம், பணக்கார திமிர் பிடித்த நகரத்து பெண் நந்தினி. இந்த இரு துருவங்கள் கல்யாண வாழ்க்கையில் இணைந்தால் என்ன ஆகும் என்பது தான் கதை.
# சின்னத் தம்பி (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- பிரஜின் - சின்னத் தம்பி
- பவானி ரேட்டி- நந்தினி
- அணிலா ஸ்ரீகுமார் - அன்னலட்சுமி
# சின்னத் தம்பி (தொலைக்காட்சித் தொடர்)

## துணை கதாபாத்திரம்

- லோகேஷ் பாச்கரன் - கௌதம் (கேட்டவன்)
- கிறிஷ் - ரத்தினசாமி
- ரேகா சுரேஷ் - சாந்தி (கேட்டவள்)
- கம்மபான்டி - சமுத்திரம்
- ரேமா அஷோக் - மலர்
- சாதனா - பிரபாவதி
- ஸ்ரீதர் - ராஜசேகர்
- சுவேதா - சுவேதா
- வி.ஜே.பப்பு - அரவிந்த்/பப்பு
- பிரியா - காஞ்சனா (கேட்டவள்)
- கிருத்திகா - வர்ஷா (கேட்டவள்)
- உதை - லிங்கம்(ஆட்டோக்கு கடன் தருபவர்)-(கேட்டவன்)
- வடிவுக்கரசி - கடம்பவனத்து அம்மா
- பிரிட்டோ - செவால் (சின்னதம்பியின் தோழன்)
# சின்னத் தம்பி (தொலைக்காட்சித் தொடர்)

## நடிகர்கள் தேர்வு

இந்த தொடரின் சின்னத்தம்பியாக காதலிக்க நேரமில்லை தொடரின் புகழ் பிரஜின் நடிக்கிறார். மேலும், நந்தினியாக ரெட்டை வால் குருவி புகழ் பாவனி ரெட்டி அவர்கள் நடிக்கிறார். இந்த தொடரின் இயக்குநர் அருள்ராசன்.
# சின்னத் தம்பி (தொலைக்காட்சித் தொடர்)

## வேறு மொழிகளில் மறுதயாரிப்பு

| மொழி | தலைப்பு | தொலைக்காட்சி | ஒளிபரப்பப்பட்டது | அத்யாயங்கள் |  |
| --- | --- | --- | --- | --- | --- |
| தெலுங்கு | சவித்ராம்மா கறி அப்பாயி | மா தொலைக்காட்சி | 11 மார்ச் 2019 | ஒளிபரப்பில் | } |
# சின்னத் தம்பி (தொலைக்காட்சித் தொடர்)

## இவற்றை பார்க்க

- விஜய் தொலைக்காட்சி நிகழ்ச்சிகளின் பட்டியல்
# சங்கு சுப்பிரமணியம்

**சங்கு சுப்பிரமணியம்** (நவம்பர் 18, 1905 - பெப்ரவரி 15, 1969) தமிழக எழுத்தாளரும், இதழாளரும், நடிகரும், விடுதலைப் போராட்ட செயற்பாட்டாளரும் ஆவார்.
# சங்கு சுப்பிரமணியம்

## பிறப்பு

சங்கு சுப்பிரமணியம். 18 நவம்பர் 1905ல் திருவாரூர் மாவட்டம், தேரழுந்தூரில், மீனாட்சி, சுந்தரம் எனும் தம்பதியருக்குப் பிறந்தார்.
# சங்கு சுப்பிரமணியம்

## வாழ்க்கைக் குறிப்பு

ஏழ்மையான குடும்பத்தில் பிறந்தவர். சிறுவயதிலேயே தந்தையார் வேலை தேடி ஆப்பிரிக்கா சென்றிட, உயர்நிலைப்பள்ளி படித்த சுப்பிரமணியமின் தலையில் குடும்ப பொறுப்பு விழுந்தது. தேரெழுந்தூர் சிற்றரச குடும்பத்தில் உள்ள சிறுவர்களுக்கு தனிப்படிப்பு சொல்லித் தந்து பணிபுரிந்தார். அச்சிறார் சரியாக படிக்கவில்லை என்றால் சிறார்கள் கண்காண தன்னையே அடித்துக்கொள்வாராம். தன்னை தானே அடிப்பேனே தவிர மற்றவரை துன்புறுத்தாத குணம், சிறு வயதில் இருந்தே இருந்திருக்கிறது.
# சங்கு சுப்பிரமணியம்

## திருமண வாழ்க்கை

தீண்டாமையை வெறுத்தார் சங்கு. அக்காலத்தே தீண்டத் தகாத மக்களுக்கு உணவளித்ததால் மிகவும் வசைக்கு உள்ளான பெண்மணி சரஸ்வதி. அவரை திருமணம் புரிந்தார் சங்கு. அவருக்கு 8 குழந்தைகள். 5 பெண் குழந்தைகள், 3 ஆண் குழந்தைகள்.
# சங்கு சுப்பிரமணியம்

## இந்திய விடுதலைப் போராட்டத்தில் பங்கு

சங்கு ஒரு தீவிர காந்தியவாதி. மக்களுக்கு விடுதலைப் போராட்ட நிகழ்வுகள் சென்று சேராத காலம். அந்நாட்களில் செய்தித்தாளோ பத்திரிகைகளோ அதிக விலைக் கொடுத்து வாங்க முடியாத நிலையில் மக்கள் இருந்தனர். ஓரணா, இரண்டனா என பத்திரிக்கைகள் விற்ற பொது காலணாவிற்கு சுதந்திரச் சங்கு என்ற பத்திரிகையை 1930ல் தொடங்கினார். "சுதந்திரச்சங்கு” மிகவும் பிரபலமாகப் பேசப்பட்டு, அப்பத்திரிகையின் பெயரிலிருந்த பின் பகுதியான ‘சங்கு’ ஆசிரியரான சுப்ரமணியத்துடன் இணைந்து பின்பு சங்கு சுப்ரமணியம் என்றே நிலைத்து விட்டது. சி. சு. செல்லப்பா, பாரதியார், பாரதிதாசன் போன்றவர்களின் கட்டுரை, சிறுகதைகள் என பல வெளியிட்டார்.  
விடுதலைப் போராட்டத்தில் பல முறை கைதானார் சங்கு. போராட்டம் சூடு பிடித்த போது திருவல்லிக்கேணி பகுதியில் உள்ள ஐஸ் ஹவுஸ் பகுதியில் பேரணி நடைபெற்றது. கூட்டத்திற்கு தன் இரு பெண் குழந்தைகளை கூட்டிப்போனார். அந்த பேரணியை தடுக்க வந்த காவலர் கலைந்து போகுமாறு மிரட்ட தன் மேல்சட்டையை கழற்றி " என்ன செய்வாய், சுடுவாயா? சுடு!" என்றாராம். காவலர் அவரை கைது செய்தனர். பெண்களுக்கோ சிறுவயது. இராயப்பேட்டையில் வீடு. இரண்டு மைல் மாலை நேரம் தனியாக பெண்கள் நடந்தே செல்லவேண்டும். என்னவாகும் என மன பதபதைத்தாலும், சுதந்திர தாகம் மேற்கொள்ள கைதானார் சங்கு. சுதந்திர போராட்டத்தை தூண்டியதற்காக பத்திரிக்கையை நிறுத்த ஆங்கிலேய அரசாங்கம் பலவழிகளில் முயற்சித்தது.  
அவருக்கு கட்டுரைகள் வந்து சேராமல் இருக்க காவலர் அவர் வீட்டின் முன் நிற்பார்கள். யாரேனும் படித்தவர் வந்தால் முழுமையாக சோதனை செய்து உள்ளே அனுப்புவார்களாம். அதனால் அதை அறிந்த கட்டுரையாளர்கள் தெரு முனையில் இருந்த பால்காரரிடமோ, மளிகைக் கடையிலோ கட்டுரைகள் கொடுத்துச் செல்வார்கள். அவர்களும் மளிகை சாமானுடனோ, பால் தரும் போதோ வீட்டில் சேர்ப்பார்களாம்.
# சங்கு சுப்பிரமணியம்

## இலக்கியப் பணி

பல பத்திரிக்கைகளில் கதை சிறுகதை, கட்டுரை என எழுதியவர் சங்கு. அவரின் படைப்புகள் சுதேசமித்திரன், மணிக்கொடி அனுமான், பத்திரிகைகளிலும் வெளிவந்தன. சுதேசமித்திரன் பத்திரிகையிலும் சில காலம் பணியாற்றினார். அனுமான், மணிக்கொடி போன்ற இலக்கிய பத்திரிகைகளிலும் ஆசிரியராக பணியாற்றியவர் சங்கு. "தினமணி"யில் பாகவதக் கதைகள் எழுதினார். இதற்காக திராவிட இயக்கங்கள் இவரை பக்தி மார்க்கத்திற்காக எதிர்த்தன.  
ஜயதேவரின் "கீதகோவிந்தம்" நூலை தமிழில் மொழிபெயர்த்தார். இன்றும் இம் மொழிபெயர்ப்பு கையெழுத்துப் பிரதியாகவே வலம் வருகிறது.
# சங்கு சுப்பிரமணியம்

## திரைப்படத்துறையில் சங்கு

ஜெமினி வாசனுடன் நெருக்கமானவர் சங்கு. அவர் ஜெமினி கதைக் குழுவில் பல படங்களுக்கு கதை எழுதியவர். சக்ரதாரி, சந்திரலேகா, ராஜி என் கண்மணி போன்ற படங்களில் கதை, பாடல்கள் என எழுதியுள்ளார். ஸ்ரீராமானுஜர் என்ற திரைப்படத்தில் கதாநாயகனாகவும் நடித்துள்ளார். சக்ரதாரி படத்தில் ஒரு சிறிய பாத்திரத்தில் பாடலை தெருவில் பாடிவரும் பாகவதராகவும் நடித்திருக்கிறார்.
# சங்கு சுப்பிரமணியம்

## இறப்பு

15 பிப்ரவரி 1969ல் சென்னையில் காலமானார்
# 180 (இந்தியத் திரைப்படம்)

***180*** (*180* (2011 Indian film) 2011 ஆம் ஆண்டு பிப்ரவரி மாதம் 14 ஆம் தேதியன்று வெளிவந்த இந்தியத் திரைப்படம் ஆகும். இதனை ஜெயேந்திரா என்பவர் இயக்கினார். தற்போது எசு.பி.ஐ சினிமா நிறுவனம் என்று அழைக்கப்படும் சத்யம் சினிமாஸ் நிறுவனம் இப்படத்தைத் தயாரித்தது. இது தெலுங்கு மற்றும் தமிழ் ஆகிய இரு மொழிகளிலும் ஒரே சமயத்தில் படமாக்கப்பட்டது. தமிழில் நூற்றெண்பது எனும் பெயரில் வெளியானது. இதற்கான கதையை சுபா, ஜெயேந்திரா மற்றும் உமர்ஜி அனுராதா ஆகியோர் எழுதினர். இதில் சித்தார்த், பிரியா ஆனந்து, நித்யா மேனன் ஆகியோர் முக்கியக் கதாப்பாத்திரங்களில் நடித்தனர். மௌலி (இயக்குநர்), தனிகில்லா பரணி, கீதா ஆகியோர் துணைக் கதாப்பத்திரங்களில் நடித்தனர். சரேத் என்பவர் இசையமைத்துள்ளார். இரண்டு மொழிகளிலும் சூன் 25, 2011 இல் வெளியானது.
# 180 (இந்தியத் திரைப்படம்)

## கதைச் சுருக்கம்

மருத்துவர் அஜய் குமார் (சித்தார்த்) சென்னைக்கு வருகிறார். தெலுங்குப் பதிப்பில் ஐதராபாத்து வருகிறார். அங்கு தனது பெயர் மனோ என்று அறிமுகம் செய்கிறார். எஸ். வி எஸ். மூர்த்தி (மௌலி (இயக்குநர்) - ஜெயம் (கீதா) எனும் வயதான தம்பதியர்களின் வீட்டில் வாடகைக்கு குடியேறுகிறார். தனது பத்திரிக்கையாளரான வித்யலட்சுமியும் (நித்யா மேனன்) இவரும் நண்பர்களாகின்றனர். பிறருக்கு நன்மை செய்வதன் மூலம் மகிழ்ச்சியடையும் நபராக அஜய் உள்ளார். நித்யாவின் உதவியுடன் தெருவில் உள்ள சிறுவர்களுக்கு கல்வி கிடைக்க வழி செய்கிறார். இந்த நல்ல குணங்களால் வித்யா காதல் வயப்பட்டுத் தனது காதலை அஜயிடம் கூறுகிறார். ஆனால் யாரிடமும் எதுவும் கூறாமல் அஜய், அந்த நகரத்தை விட்டுச் செல்கிறார்.  
கதை, அஜயின் நினைவு மீட்பிற்குச் செல்கிறது. அஜய் சான் பிரான்சிஸ்கோவில் மருத்துவராகப் பணிபுரிகிறார். அங்கு ரேனுகா நாராயணனைச் (பிரியா ஆனந்து) சந்திக்கிறார். இவர் உட்புற வடிவமைப்பாளராகப் பணிபுரிகிறார். இவர்கள் இருவருக்கும் திருமணம் நடக்கிறது. பின் அஜய் கணைய புற்று நோயினால் பாதிக்கப்படுகிறார். அவர் ஆறு மாதங்கள் மட்டும் தான் உயிர் வாழ முடியும் என்ற சூழ்நிலை வருகிறது. இதனால் தான் இந்தத் திரைப்படத்திற்கு 180 என தலைப்பிட்டனர். அஜய் சென்னையை விட்டுச் செல்லும் போது வித்யா ஒரு  
காயமடைந்ததைப் பார்க்கிறார். எனவே அவரை உடனே சான் பிரான்சிஸ்கோவில் உள்ள மருத்துவமனைக்குக் கூட்டிச் செல்கிறார். அங்கு தனது நண்பரான சாம்பசிவத்தைச் சந்திக்கிறார். அவர் ரேனுவை சந்திக்குமாறு அறிவுறுத்துகிறார். தான் இல்லாமலே ரேனுவின் வாழ்க்கை மகிழ்ச்சியாகச் செல்வதாகக் கருதி அவரைச் சந்திக்க மறுக்கிறார்.  
பின் இந்தியா செல்ல வேண்டிய விமானத்தை தவறவிட்டு பதிலாக பிரேசில் செல்கிறார். அங்கு இரியோ டி செனீரோவில் ஜோஷ் எனும் பெயரில்
வாழ்கிறார்.
# 180 (இந்தியத் திரைப்படம்)

## கதை மாந்தர்கள்

- சித்தார்த் (மருத்துவர் அஜய்)
- பிரியா ஆனந்து (ரேனுகா நாராயணன்)
- நித்யா மேனன் (வித்யா லட்சுமி)
- எஸ். வி எஸ். மூர்த்தி (மௌலி (இயக்குநர்)
- ஜெயம் (கீதா)
# 180 (இந்தியத் திரைப்படம்)

## ஒலி வரி

180 திரைப்படத்தின் பின்னணி இசை மற்றும் பாடல்களுக்கு இசையமைத்தது மலையாள இசையமைப்பாளர் சரேத் ஆவார். மேஜிக் மேஜிக் 3டி , சூன் ஆர் எனும் படங்களைத் தொடர்ந்து 180 இவரின் மூன்றாவது திரைப்படம் ஆகும். தெலுங்கில் கலவரமயே மடிலோ எனும் திரைப்படத்தைத் தொடர்ந்து இது இவரின் இரண்டாவது படமாகும். தமிழ்மொழிக்கான ஒலிவரியானது ஏப்பிரல் 14, 2011 இல் தமிழ்ப் புத்தாண்டு தினத்தன்று எசு.பி.ஐ சினிமா நிறுவனத்தில் வைத்து வெளியிடப்பட்டது. இந்த நிகழ்ச்சியில் மணிரத்னம், ஒளிப்பதிவாளர் பி. சி. ஸ்ரீராம் மற்றும் நடிகர்கள் ஆர்யா, ஜெயம் ரவி, சிவா (நடிகர்) மற்றும் 180 திரைப்படத்தில் நடித்த நடிகர்கள் கலந்துகொண்டனர்.
# மாநிலங்களுக்கிடையேயான நதி நீர் தாவா சட்டம்

**மாநிலங்களுக்கிடையேயான நதி நீர் தாவா சட்டம்** (The Interstate River Water Disputes Act, 1956 - IRWD Act), இந்திய அரசியலமைப்புச் சட்டத்தின் 262ஆவது ஷரத்தின் கீழ் இந்திய பாராளுமன்றத்தால் கொண்டு வரப்பட்ட சட்டம் ஆகும். மொழிவாரி மாநிலங்கள் அமைத்த அன்றே நதி நீர் தகராறுகளைத் தீர்க்கும் பொருட்டு கொண்டுவரப்பட்டது.
# எனது மகளுக்கு கடிதம்

**எனது மகளுக்கு கடிதம்** (*Letter to My Daughter*) (2009) என்பது ஆப்பிரிக்க-அமெரிக்க எழுத்தாளர் மற்றும் கவிஞரான **மாயா ஏஞ்சலோ** எழுதிய கட்டுரைகளின் தொகுப்பாக வெளிவந்த மூன்றாவது புத்தகம். இந்த புத்தகம் வெளிவந்த நேரத்தில், ஏஞ்சலோ இரண்டு கட்டுரை நூல்கள், பல கவிதை தொகுப்புகள் மற்றும் ஆறு சுயசரிதை புத்தகங்களை எழுதி முடித்திருந்தார். இவர் கருப்பர்கள் மற்றும் பெண்களுக்கான சிறப்பு செய்தி தொடர்பாளராக அங்கீகரிக்கப்பட்டு மிகவும் மதிக்கப்பட்டார். மேலும் "அக்காலகட்டத்தின் சிறந்த சுயசரிதை குரலாக"வும் மாறியிருந்தார். ஏஞ்சலோவுக்கு மகள்கள் என்று யாரும் இல்லையென்றாலும், அவரது நண்பர் ஓப்ரா வின்ஃப்ரேக்கு அவர் எழுதியவை உட்பட்ட 20 ஆண்டு காலக் குறிப்புகளையும் கட்டுரைக் கருத்துக்களையும் ஆராய்ந்த கொண்டிருந்தபோது "எனது மகளுக்கு கடிதம்" எழுதத் தூண்டப்பட்டார். ஏஞ்சலோவைத் தங்களது தாயின் முகமாக பார்த்த பல்லாயிரக்கணக்கான பெண்களுக்காகவும், தான் வாழ்நாள் முழுவதும் பெற்ற ஞானத்தைப் பகிர்ந்துகொள்வதற்காகவும் இப்புத்தகத்தை எழுதினார்.  
இந்தப் புத்தகத்தில், இல்லாத மகளுக்கு அர்ப்பணிக்கப்படுவதாக எழுதிய தொடக்க உரை மற்றும் சில கவிதைகள் உட்பட 28 சிறு கட்டுரைகள் உள்ளன. புத்தகத்தின் விமர்சனங்கள் பொதுவாக சாதகமானவையாக இருந்தது; பெரும்பாலான விமர்சகர்கள் அந்த புத்தகம் ஏஞ்சலோவின் முழுமையான ஞானத்தையும், ஒரு அன்பான பாட்டி அல்லது அத்தையின் ஆலோசனை தரும் வார்த்தைகளையும் கொண்டிருப்பதாகவும் கூறினார்கள். ஒரு விமர்சகர் இந்த புத்தகத்தின் கட்டுரைகள் "எளிமையாகவும்" மற்றும் "உணர்ச்சிபூர்வமானதாகவும்" இருப்பதாகத் தெரிவித்தார்.
# எனது மகளுக்கு கடிதம்

## பின்புலம்

எனது மகளுக்கு கடிதம் மாயா ஏஞ்சலோவின் மூன்றாவது கட்டுரைப் புத்தகம். இவர் பல கவிதை தொகுப்புகளை வெளியிட்டுள்ளார். குறிப்பாக 1971 ஆம் ஆண்டு வந்த *இறப்பதற்கு முன் எனக்கு குடிப்பதற்கு குளிர்ந்த நீரைத் தாருங்கள்* (Just Give Me a Cool Drink of Water 'fore I Diiie) என்ற கவிதை புலிட்சர் பரிசுக்கு பரிந்துரை செய்யப்பட்டது. 1993 ஆம் ஆண்டில் அமெரிக்க ஜனாதிபதியாக பில் கிளின்டன் பதவி ஏற்பு விழாவில் மாயா *காலைப்பொழுதின் நாடித்துடிப்பில்* ( "On the Pulse of Morning") என்ற தனது கவிதையை வாசித்தார். இதனால் அவர், 1961 இல் ஜான் எஃப். கென்னடி பதவி ஏற்பில் வாசித்த ராபர்ட் பிராஸ்ட்டுக்கு அடுத்தபடியாக, துவக்கவிழாவில் கவிதை வாசித்த முதல் கவிஞர் என்ற பெருமைக்குரியவாரானார். 2009 ஆம் ஆண்டில் இப்புத்தகம் வெளிவந்தபோது, மாயாவின் 7 பாகங்கள் கொண்ட தன்வரலாற்றில் ஆறு பாகங்கள் வெளியிடப்பட்டுவிட்டது. அவரது ஆறாம் பாகம் *ஒரு பாடல் சொர்க்கத்திற்கு ஓடியது* (A Song Flung Up to Heaven) 2002 ஆம் ஆண்டு வெளிவந்தது. மேலும் ஏழாம் பாகம் வரும்வரையில் இதுவே இறுதியான பாகமாக இருந்தது. அவரது ஏழாம் பாகம் *அம்மா & நான் & அம்மா* 2013 ஆம் ஆண்டில் 85 ஆம் அகவையில் வெளிவந்தது.  
இப்புத்தகம் வெளியிடப்பட்ட நேரத்தில், கருப்பர்களுக்கும், பெண்களுக்கும் ஒரு செய்தித் தொடர்பாளராக ஏஞ்சலோ அங்கீகாரம் பெற்றார். அறிஞர் ஜோனெ பிராக்ஸ்டன் இவ்வாறு கூறினார், "ஏஞ்சலோ எந்தவொரு சந்தேகமின்றி ... அமெரிக்காவின் மிகச்சிறந்த பெண் சுயசரிதை எழுத்தாளர்". விமர்சகர் ரிச்சார்ட் லாங்கின் கருத்துப்படி, "ஏஞ்சலோ காலத்தின் ஒரு பெரிய சுயசரிதை குரல்". ஏஞ்சலோ அவரது தனிப்பட்ட வாழ்க்கை பற்றி பகிரங்கமாக விவாதித்த முதல் ஆபிரிக்க-அமெரிக்க பெண் எழுத்தாளர்களில் ஒருவராகவும், அவரின் நூல்களில் முக்கிய பாத்திரமாக தன்னையே பயன்படுத்திக் கொண்ட முதல் எழுத்தாளராகவும் ஆனார்.
# கல்யாணமாம் கல்யாணம் (தொலைக்காட்சித் தொடர்)

**கல்யாணமாம் கல்யாணம்** என்பது விஜய் தொலைக்காட்சியில் ஜனவரி 29ஆம் தேதி 2018ஆம் ஆண்டு முதல் திங்கள் முதல் வெள்ளி வரை இரவு 9 மணிக்கு ஒளிபரப்பாகி, ஜூன் 18 ஆம் திகதி முதல் மதியம் 1 மணிக்கு திங்கள் முதல் சனிக்கிழமை வரை ஒளிபரப்பான தொலைக்காட்சி நாடகத் தொடர் ஆகும்.  
இந்த தொடரை பிரம்மா இயக்க, ஸ்ரீது, தேஜா, ஸ்ரிதிகா, மௌலி, ஆர். சுந்தர்ராஜன் போன்ற பலர் நடித்துள்ளார்கள். இந்த தொடர் பெப்ரவரி 23, 2019 அன்று 307 அத்தியாயங்களுடன் நிறைவு பெற்று, இதன் இரண்டாம் பாகம் அஞ்சலி என்ற பெயரில் ஒளிபரப்பானது.
# கல்யாணமாம் கல்யாணம் (தொலைக்காட்சித் தொடர்)

## கதைச்சுருக்கம்

இந்த தொடரின் கதை சாதாரண குடும்பத்தைச் சேர்ந்த கமலி (ஸ்ரீது) என்ற பெண். திருமண வாழ்க்கையில் மிகவும் நம்பிக்கை கொண்டவள். ஆனால் பணக்கார வீட்டு குடும்பத்தைச் சேர்ந்த சூர்யாவுக்கோ (தேஜா) திருமண கல்யாண வாழ்க்கையில் துளி கூட நம்பிக்கை இல்லாதவன். சூர்யாவின் பெற்றோர்கள் இருபது வருடங்களாகப் பிரிந்து வாழ்ந்து வருகின்றனர். எனவே, தாத்தாவின் அரவணைப்பில் வளர்கிறான் சூர்யா. கமலியின் எளிமைக் குணத்தைக் கண்டு வியக்கும் சூர்யாவின் தாத்தா, அவனுக்கு கமலியைத் திருமணம் செய்துவைக்க நினைக்கிறார். ஆனால் அந்த திருமணம் தடை பெற்றது.  
பல பிரச்சனைகளுக்கு பிறகு இருவரும் திருமணம் செய்கின்றனர் அனால் இந்த திருமணத்தில் விருப்பம் இல்லாதா சூர்யாவின் தாய் அகிலா (ஸ்ரிதிகா) மற்றும் அத்தை நிர்மலா (ஜீவிதா) இருவரையும் பிரிக்க நினைக்கின்றனர். இவர்களின் சதியிலிருந்து இருவரும் ஒன்றாக வாழ்ந்தார்கள். கமலி கர்ப்பம் தரித்து 2 குழந்தைகளை பெற்று எடுக்கின்றார். மகன் பெயர் கார்த்திக் மகள் பெயர் அஞ்சலி, இதிலிருந்து கலயாணமாம் கல்யாணத்தின் தொடரின் 2ஆம் பாகம் ஆரம்பிக்கின்றது.
# கல்யாணமாம் கல்யாணம் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- ஸ்ரீது - கமலி (பகுதி: 1-301) (சூர்யாவின் மனைவி)
- பிராக்யா நாகரா - கமலி (பகுதி: 302-307)
- தேஜா - சூர்யா (பகுதி: 1-301) (கமலியின் கணவன்)
- சுப்ரமணியன் கோபாலகிருஷ்ணன் - சூர்யா (பகுதி: 302-307)
- நிஹாரிகா (பகுதி: 1-68) → ஸ்ரிதிகா (பகுதி: 69-210) → சாய்லதா - அகிலா (பகுதி: 211-307) (சூர்யாவின் தாய்)
# கல்யாணமாம் கல்யாணம் (தொலைக்காட்சித் தொடர்)

## நடிகர்கள்

### துணை கதாபாத்திரம்

- மௌலி - சிவப்பிரகாசம் (அகிலாவின் தந்தை, சூர்யாவின் தாத்தா)
- ஆர். சுந்தர்ராஜன் (கமலியின் தாத்தா)
- ஜீவா ரவி → பிரகாஷ் ராஜன்
- ஷாப்பினம் - பிரியா (டாக்டர். சந்திரசேகர், சூர்யாவின் தந்தையார்)
- சாய் பிரியங்கா - சந்தியா (சிவபிரகாசத்தின் மகள், அகிலாவின் சகோதரி)
- ஜீவிதா - நிர்மலா ஜெகதீஷ்
- ரவிக்குமார்
- பாக்கியா
- பாரதி மோகன்
- மிர்துளா ஸ்ரீ
# கல்யாணமாம் கல்யாணம் (தொலைக்காட்சித் தொடர்)

## நடிகர்களின் தேர்வு

இந்த தொடரில் கமலியாக விஜய் தொலைக்காட்சியில் ‘7சி’ மற்றும் ஜீ தமிழ் தொலைக்காட்சியில் மெல்லத் திறந்தது கதவு தொடர்களில் நடித்த ஸ்ரீத்து நடித்துள்ளார். இவருக்கு ஜோடியாக சூர்யா என்ற கதாபாத்திரத்தில் தேஜா என்பவர் நடித்துள்ளார். பிரபல இயக்குநர்கள் ஆர். சுந்தர்ராஜன் மற்றும் மௌலி இருவரும் இந்த சீரியலில் முக்கிய வேடங்களில் நடித்துள்ளார்கள்.
# கல்யாணமாம் கல்யாணம் (தொலைக்காட்சித் தொடர்)

## முகப்பு பாடல்

இந்த தொடருக்கான முகப்பு பாடலான துள்ளி துள்ளி என்ற பாடலுக்கு என். கண்ணன் என்பவர் இசை அமைத்துள்ளார்.
# கல்யாணமாம் கல்யாணம் (தொலைக்காட்சித் தொடர்)

## நேர அட்டவணை

இந்த தொடர் ஜனவரி 29ஆம் தேதி 2018ஆம் ஆண்டு முதல் தமிழ்க்கடவுள் முருகன் என்ற வரலாற்று தொடருக்கு பதிலாக இரவு 9 மணிக்கு ஒளிபரப்பானது. கமல்ஹாசன் தொகுத்து வழங்கும் பிக் பாஸ் தமிழ் 2 என்ற நிகழ்ச்சிக்காக இந்த தொடர் ஜூன் 18ஆம் திகதி முதல் மதியம் 1 மணிக்கு மாற்றப்பட்டது. 5 நாட்கள் மட்டும் ஒளிபரப்பான இந்த தொடர் 9 ஜூலை முதல் 6 நாட்களுக்கு ஒளிபரப்பானது.  
| 29 ஜனவரி 2018 - 15 ஜூன் 2018 | <> திங்கள் - வெள்ளி </> | 21:00 | 1-100 |
| --- | --- | --- | --- |
| 18 ஜூன் 2018 - 23 பிப்ரவரி 2019 | <> திங்கள்-சனிக்கிழமை </> | 13:00 | 101-307 |
# சந்திரகீர்த்தி

**சந்திரகீர்த்தி** (**Chandrakirti**) (கிபி 600 - 650) மத்தியமிகப் பௌத்தப் பிரிவு அறிஞரும், நாகார்ஜுனரின் (கிபி 150 - 250) இலக்கியங்களுக்கு உரை எழுதியவரும் ஆவார். இவரது மாணவர்களில் புகழ் பெற்றவர்
ஆரியதேவர் ஆவார்.  
சந்திரகீர்த்தியின் வாழ்க்கையைப் பற்றிய செய்திகள் மிகக்குறைவே. திபெத்திய பௌத்த இலக்கியங்களின் படி, தென்னிந்தியாவின் சமந்தா நகரத்தில் பிறந்த சந்திரகீர்த்தி, கமலபுத்தியின் மாணவர் என்றும் அறியப்படுகிறார். பௌத்த பிக்குவாகன சந்திரகீர்த்தி, நாலாந்தா பல்கலைக் கழகத்தில் பௌத்த தத்துவங்களைப் பயின்றவர்.
# சந்திரகீர்த்தி

## முக்கியப் படைப்புகள்

- பிரசன்னபாடம் (Clear Words) : நாகார்ஜுனரின் மூலமத்தியமிகம் நூலின் விளக்க உரை
- சதுஷ்டாக டீக்கா (Commentary on the 400): ஆரியாதேவரின் 400 செய்யுட்களின் விளக்க உரை
- யுக்தி சஸ்டிகா விருத்தி (Yuktiṣaṣṭikāvṛtti) (பகுத்தறிவு தொடர்பான 60 செய்யுட்களுக்கான விளக்க உரை)
- சூன்யதாஷ்டக விருத்தி - (சூன்யம் குறித்தான 70 செய்யுட்களுக்கான விளக்க உரை)
- திரிசரண சப்தாதி (Triśaraṇasaptati) - (சரணத்திற்கான 70 செய்யுட்கள்)
# சந்திரகீர்த்தி

## இதனையும் காண்க

- சர்யாபத்
- நாகார்ஜுனர்
- ஆரியதேவர்
# அவளும் நானும் (தொலைக்காட்சித் தொடர்)

**அவளும் நானும்** என்பது விஜய் தொலைக்காட்சியில் 26 பெப்ரவரி 2018 முதல் 22 ஜூன் 2019 ஆம் ஆண்டு வரை திங்கள் முதல் சனிக்கிழமை மதியம் 1:30 மணிக்கு ஒளிபரப்பான தொலைக்காட்சி நாடகத் தொடர் ஆகும். இந்தத் தொடர் அசாமிய மொழி தொடரான 'அர்தங்கினி' என்ற தொடரின் மறு ஆக்கம் ஆகும்.  
இந்தத் தொடரை இயக்குநர் தனுஷ் இயக்க, நடிகை மௌனிகா இந்தத் தொடரில் இரட்டைச் சகோதரிகளாக நிலா மற்றும் தியாவாக நடித்துள்ளார், இதுவே இவரின் முதல் தொலைக்காட்சித் தொடரும் ஆகும். இந்த தொடரில் நாயகனாக அம்ருத் மற்றும் ஸ்ரீ மஹாதேவ் நடித்துள்ளார்கள், இவர்களுடன் தரிஷ், கண்ணன், ஸ்ரீ லதா, ஷியாம் கோபால் ஆகியோரும் நடித்து உள்ளார்கள். இந்தத் தொடர் 22 சூன் 2019 அன்று 280 அத்தியாயங்களுடன் நிறைவு பெற்றது.
# அவளும் நானும் (தொலைக்காட்சித் தொடர்)

## கதைச்சுருக்கம்

இரட்டைச் சகோதரிகளான நிலா மற்றும் தியா பணக்கார வீட்டுப் பையனான பிரவீனுடன் நிலாவுக்கு திருமணம் நிச்சயிக்கப்படுகிறது. ஆனால், நிலாவோ விஜய் என்ற பையனைக் காதலிக்கிறார். ஆனால், பெற்றோரிடம் சம்மதம் கிடைக்கவில்லை.  
எனவே, திருமணத்துக்கு முன்பு கடிதம் எழுதி வைத்துவிட்டு காணாமல் போகிறார் நிலா. குடும்பப் பெயரைக் காப்பாற்றுவதற்காக, தியாவை நிலா என்று சொல்லி பிரவீனுக்குத் திருமணம் செய்து வைக்கின்றனர். பெற்றோரை விட்டுப் பிரிந்து காதலனுடன் சென்ற நிலாவின் கணவன் ஒரு விபத்தில் இறக்கின்றான். இதன் பிறகு நிலா பெயரில் செல்லும் தியாவின் வாழ்க்கை என்னவாகப் போகிறது? என்பதுதான் கதை.
# அவளும் நானும் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- மௌனிகா தேவி - தியா பிரவீன் / நிலா விஜய்
- அம்ருத் - பிரவீன்
- ஸ்ரீ மஹாதேவ் - விஜய் (பகுதி: 1-34)
- தரிஷ் - அரவிந்த்
- தினேஷ் சிவா - ஷாம்
# அவளும் நானும் (தொலைக்காட்சித் தொடர்)

## நடிகர்கள்

### தியா / நிலா குடும்பத்தினர்

- கண்ணன் - சத்யமூர்த்தி
- ஸ்ரீ லதா - காயத்ரி சத்யமூர்த்தி
# அவளும் நானும் (தொலைக்காட்சித் தொடர்)

## நடிகர்கள்

### பிரவீன் குடும்பத்தினர்

- ஷியாம் கோபால் - ராஜேந்திரன்
- கிரு பாஜி - பார்வதி ராஜேந்திரன்
- ரேஷ்மா ரெசு - சுவேதா (பிரவினின் அக்கா)
- தர்ஷ குப்தா - மானசா
- சந்தோஷ் - தினேஷ்
# அவளும் நானும் (தொலைக்காட்சித் தொடர்)

## நடிகர்கள்

### துணை கதாபாத்திரம்

- கவிதா சோலைராஜன் -கவிதா பிரபாகர்
- நீலகண்டன் - பிரபாகர்
- சத்யப்ரியா - பானுமதி
- சஞ்சய் சரவணன் - வசந்த்
- குரு ஹாவ்க்மன் - ரவி சங்கர்
- பானு பாரதிவாஜ் - மாதவி ரவி சங்கர்
- பாலசுப்பிரமணி
# அவளும் நானும் (தொலைக்காட்சித் தொடர்)

## நேரம் மாற்றம்

இந்தத் தொடர் முதல் முதலில் விஜய் மேட்னி தொடர்கள் என்ற பெயரின் கீழ் 26 பெப்ரவரி 2018 முதல் திங்கள் முதல் சனிக்கிழமை வரை பகல் 1:30 மணிக்கு ஒளிபரப்பானது. புதிய இதிகாசத் தொடரான ராதா கிருஷ்ணா என்ற தொடருக்காக, டிசம்பர் 3 ஆம் திகதி முதல் மதியம் 12:30 மணிக்கு நேரம் மாற்றப்பட்டது. பின்னர் ஜனவரி 7, 2019 முதல் பழைய நேரமான 1:30 மணிக்கு ஒளிபரப்பானது.
# அவளும் நானும் (தொலைக்காட்சித் தொடர்)

## சர்வதேச ஒளிபரப்பு

- இந்தத் தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்தத் தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.
# ஹகடா பொம்மை

'']]
**ஹகடா பொம்மை** ( (<span lang="ja">博多人形, "Hakata ningyō"</span>) என்பது சப்பானிய பாரம்பரிய களிமண் பொம்மைகள் ஆகும். இவைபுக்குவோக்கா,நகரத்தில்இருந்துவந்தவை.இந்தநகரத்தின் ஒரு பகுதியாக 1889 ஆம் ஆண்டில் ஒன்றிணைந்த ஹகடா என்றஊரின்பெயரில்இருந்துஇதன் பெயர்வந்தது.  
இவை மென்மையான மேற்பரப்பும் அற்புதமான கலைத்திறனும் கொண்டவை ஆகும். ஃபுமி என்ற அழகிய ஜப்பானிய பெண் பொம்மைகளும், சாமுராய் வீரர் பொம்மைகளும் ஹகடா பொம்மைகளாக உலகம் முழுவதும் பிரபலமாக உள்ளன.
# ஹகடா பொம்மை

## பொம்மைகள் செய்முறை

நீர்விட்டு நன்கு பிசைந்த களிமண்ணில் கத்தி, கரண்டி ஆகியவற்றைக் கொண்டு இந்த பொம்மைகளைச் செதுக்குவார்கள். பொம்மையின் உட்புறத்திலுள்ள களிமண்ணை நீக்கி, பொம்மையின் எடையைக் குறைப்பார்கள். இந்த பொம்மைகளைப் பத்து நாட்கள் வெயிலில் காய வைப்பர். பின்னர் சூளையில் 900 டிகிரி வெப்பநிலையில் 8 மணி நேரம் சுடுவார்கள். சூடு ஆறிய பிறகு எடுத்து காய்கறி, தாவரச் சாறுகளிலிருந்து எடுக்கும் இயற்கை வண்ணங்களைப் பூசுவார்கள். ஹகடா பொம்மைகளைச் செய்வதற்கு நுட்பமான கைத்திறனும் பொறுமையும் தேவைப்படுகின்றன. இந்த பொம்மைகளை உருவாக்குவதற்கான அடிப்படைத் திறன்களில் தேர்ச்சி பெறுவதற்கு ஓரிரண்டு ஆண்டுகள் ஆகும். இதனால் தற்கால இளைஞர்கள் ஹகடாவைச் செய்வதில் ஆர்வம் காட்டுவதில்லை.
# ஹகடா பொம்மை

## வரலாறு

பொதுவாகஹகடா பொம்மைகள் 17-ஆம் நூற்றாண்டில் ஹாகட்டாவில் தோற்றம் பெற்றதாக ஏற்றுக் கொள்ளப்படுகிறது;கூரை ஓடு செய்யும் கைவினைஞரான சவுஹிச்சி மசாகிதான் கலைஞர்கள் இந்தப் பொம்மைகளைச் செய்யத் தொடங்கியதாகக் கூறப்படுகிறது. அவற்றைசில சமயங்களில் பௌத்த கோயில்களுக்குஅன்பளிப்பாக அளித்தனர், அந்த சமயத்தில் ஹகடாவின் ஆட்சியாளராகஇருந்த குரோடா நாகமசாவிற்கும் பரிசாக வழங்கப்பட்டன. இந்த பொம்மைகள் ஹாகாடா சுயாகி நைங்கோ (Hakata suyaki ningyō (<span lang="ja">"博多素焼人形", "Hakata unglazed doll"</span>)என்று அழைக்கப்பட்டன. சப்பானின்புகழ்பெற்றதிருவிழாவான ஹகடாஜியான் யமாகசாவின்போது கஜாரியமகாசா என்றழைக்கப்படும் சப்பரங்களில் ஒவ்வொரு தெருவிலும் ஹகடா பொம்மைகள் கொலுபோல் அடுக்கி வைக்கப்படுகின்றன.அண்மையில் ஹாகடாவில்மேற்கோள்ளப்பட்ட அகழ்வாராய்ச்சியில் கண்டுபிடிக்கப்பட்ட தொல்பொருள் சான்றுகளில் பொம்மைகளும் உள்ளடக்கியவையாக இருந்தன,இதன்படி ஹகடா பொம்மைகளின்தோற்றமானதுசீனாவாகஇருக்கலாம்எனப்படுகிறது.  
ஹாகடா பொம்மைகள் 1890 ஆம் ஆண்டு ஜப்பான் தேசிய தொழில்துறை கண்காட்சி மற்றும் 1900 ஆம் ஆண்டு எக்ஸ்போசிஷன் யுனிவெல்ஸ்ஆகியவற்றில் இடம்பெற்று விவாதப் பொருளாக மாறியது.ஹகடா நுட்பங்களுடன் தயாரிக்கப்பட்ட "டால்ஸ் ஆஃப் தி வேர்ல்ட்"என்றபொம்மைகள் பாரிஸ் வேர்ல்ட் எக்ஸ்போவில் பிரபலமானது,அது இப்போது டோக்கியோ பல்கலைக்கழகத்தின் பொது ஆராய்ச்சி அருங்காட்சியகத்தின்சேகரிப்பில் உள்ளது. ஆடம்பரநிறங்களால் அலங்கரிக்கப்பட்ட இந்த "டால்ஸ் ஆஃப் தி வேர்ல்ட்" அந்த நாட்களில் 1 யென் மற்றும் 50 யென்களுக்கு விற்கப்பட்டன.  
அதிக வண்ணங்கள் இல்லாமல்எளிமையாக இருந்தஹக்கோட்டா பொம்மைகள்19 ஆம் நூற்றாண்டின் இறுதியில், வண்ணக் கலை படைப்புகளாக மாற்றப்பட்டன.  
இரண்டாம் உலகப் போரில்ஜப்பான்தோல்வியுற்று,அது அமெரிக்க ஆக்கிரமிப்பிற்குஉள்ளாகியது. அமெரிக்க படையினர்ஜப்பானில்இருந்து அமெரிக்காவிற்குதிரும்பியபோது நினைவுச்சின்னங்களாகவாங்கிச்செல்லப்பட்டபின்பு ஹகடா பொம்மைகள் புகழ் பெற்றன.அதன்பிறகு ஜப்பான் விரைவில் ஹகடா பொம்மைகளை ஏற்றுமதி செய்ய ஆரம்பித்தது.அந்த சமயத்தில்தான், ஹகடா பொம்மைகள் உள்நாட்டிலேயேபரவலாக அறியப்பட்டன,இதன்பிறகு தொழிற்சாலைகளில்தரம் குறைந்த ஹாகடா பொம்மைகளை உற்பத்தி செய்யத் தொடங்கினர்.ஹக்கோட்டா பொம்மைகள்நீண்டகாலம் பிரபலமாகஇருக்கவில்லை என்றாலும், சில கைவினைஞர்கள் ஹாகடா பொம்மைகளை பாரம்பரிய பாணியில் செய்கிறார்கள்.
# குப்பிச்சி

**குப்பிச்சி** என்பவன் சிறந்த வீரன். இவனது வல்லமையை விளக்கும் பாடல் ஒன்று கொங்கு மண்டல சதகம் என்னும் நூலில் உள்ளது.
# குப்பிச்சி

## பாடல்

<poem>தேசுற்று இலகு விசய நகரத் திறலரசன்
வாசற் பணிக்கனை மண்கொளக் குத்தியம் மன்னனைக் கண்டு
ஏசற்படும் அசமாவினையாட்டி எவரும் மெச்ச
மாசற்ற நாடுகொள் குப்பிச்சியும் கொங்கு மண்டலமே. </poem>
இந்தப் பாடல் இவனது சிறப்பினைக் கூறுகிறது.
# குப்பிச்சி

## விசயநகர மன்னரைக் கண்டது

மாட்டையாக் குப்பிச்சி என்பவன் மேல்கரைப் பூந்துறையில் வாழ்ந்துவந்தான்.
இவன் கொங்கு வேளாளர் காடை குலத்தைச் சேர்ந்தவன்.
இவன் விசயநகர மன்னனைக் காணச் சென்றான்.
வாயிலில் நுழைய முடியாமல் சங்கிலி ஒன்றைக் கட்டி, அதனைத் தன் ஒரு காலில் கட்டிக்கொண்டு வாயில் காவலன் நின்றான்.
உள்ளே செல்லவேண்டுமானால் அந்தக் காவலன் கால் கவட்டைக்குள் நுழைந்து செல்லவேண்டும்.
குப்பிச்சி அந்தக் காவலனோடு போரிட்டு அவனைக் கொன்றுவிட்டு உள்ளே சென்றான்.
மன்னன் வியந்தான்.
# குப்பிச்சி

## குதிரையை அடக்கியது

மன்னனிடம் பழக்கி வைக்கப்பட்ட குதிரை ஒன்று இருந்தது.
அதில் ஏறிச் சவாரி செய்துவிட்டு வருமாறு குப்பிச்சியிடம் கூறினான்.
குப்பிச்சி ஒப்புக்கொண்டான்.
ஏறியதும் அந்தக் குதிரை ஒரு குளத்துக்குள் சென்று நீந்தும்.
அப்போது ஏறியிருப்பவர் சவாரி செய்ய முடியாது.
இந்தச் செய்தியைக் குப்பிச்சி தெரிந்துகொண்டான்.
கொஞ்சம் சுண்ணாம்புக் கற்களை ஒரு பையில் போட்டு அந்தக் குதிரையின் அடிவயிற்றில் கட்டிவிட்டான்.
பின் ஏறிச் சவாரி செய்தான்.
குதிரை வழக்கம்போல் குளத்தில் இறங்கியது.
சுண்ணாம்புக் கல் வெந்து வயிற்றைச் சுடவே திரும்பவும் கரைக்கு வந்துவிட்டது.
குப்பிச்சி குதிரையை பல இடங்களில் அலைக்கடித்து மன்னனிடம் வந்து சேர்ந்தான்.
அதனைக் கண்டு பாராட்டிய அரசன் குப்பிச்சியைப் பாராட்டிப் பூந்துறை நாட்டை ஆளும் பொறுப்பினைக் குப்பிச்சியிடம் ஒப்படைத்தான்.
# குப்பிச்சி

## பிற சான்று

பூந்துறை அவினாசிக் கவுண்டர் இயற்றிய வண்டுவிடு தூது என்னும் நூலின் பாடல் பகுதி குப்பிச்சியை இவ்வாறு பாராட்டுகிறது.
<poem>விசய நகரத்து மேவி இருக்கும்
அசையா நரபதிதன் அன்பால் - இசைவு பெறக்
கொங்குக்கு மேன்மை குறிப்பு மணியிழைத்த
தங்கப்பொன் தண்டிகையும் தான்படைத்தோன்  
பூந்துறை புட்பவன நாதர் கோயிலில் உள்ள பாகம் பிரியா நாயகி கருப்பக்கச் சுவரில் விசயநகர சதாசிவ ராயர் ராம ராசா கல்வெட்டுகள் உள்ளன. அவற்றில் "திருப்பணிக்குக் குப்பன் அழைப்பித்தான்" என்னும் குறிப்பு உள்ளது.  
பூந்துறையில் கல் மேடை ஒன்று உள்ளது. அதன் பக்கங்களில் குதிரையைப் பிடித்தல், குதிரை வயிற்றில் கல் கட்டல், குதிரையில் சவாரி செய்தல் போன்ற குறிகள் வெட்டப்பட்டுள்ளன.  
வாயில் காவலன் காலில் சங்கிலி கட்டிக்கொண்டு நிற்றல் அக்கால வழக்கம் என்பதை எட்டயபுரம் சமஸ்தானத்து வம்சமணி தீபிகை மூன்றாவது பிரகாரத்தில் குறிப்பிப்பட்டுள்ளது. வாயில் காவலனான சோமன் என்னும் மல்ல வீரன் காலில் சங்கிலி கட்டிக்கொண்டு நின்ற செய்தி கூறப்பட்டுள்ளது.
# ஐக்கிய இராச்சியத்தின் மூன்றாம் ஜார்ஜ்

**மூன்றாம் ஜார்ஜ்** (*George William Frederick*, 4 சூன்1738 – 29 சனவரி 1820) பெரிய பிரித்தானியா மற்றும் அயர்லாந்தின் அரசராக 25 அக்டோபர் 1760 இலிருந்து இரு நாடுகளும் ஒன்றாக ஆன சனவரி 1, 1801 வரை இருந்தவர் ஆவார். இதற்குப் பிறகு இவரே ஐக்கிய இராச்சியத்தின் அரசராகத் தனது இறப்பு வரையிலும் தொடர்ந்தார். 12 அக்டோபர் 1814 அன்று அனோவர் மன்னராக ஆவதற்கு முன்பே அவர் புனித உரோம சாம்ராஜ்யத்தின் பிரன்சுவிக்-லுன்பர்க் வம்சத்தின், ஆட்சியாளராகவும், இளவரசராகவும் இருந்தார்.அவர் அனோவர் வம்சத்தின் பிரித்தானிய அரச மரபில் மூன்றாவது மன்னர் ஆவார். ஆனால், அவரது இரண்டு முன்னோடிகளைப் போலல்லாமல், அவர் இங்கிலாந்தில் பிறந்தவராகவும், ஆங்கிலத்தைத் தனது முதல் மொழியாகக் கொண்டவராகவும், முன்னெப்போதும் அனோவருக்குச் சென்றிருக்காதவராகவும் இருந்தார்.  
அவரது வாழ்க்கை மற்றும் ஆட்சி ஆகியவை அவருடைய முன்னோடிகளை விடவும் நீண்டகாலத்தைக் கொண்டதாகவும் இருந்தது. மேலும், இவரது ஆட்சியானது, தொடர்ச்சியாக இவருடைய ஆளுமைக்குட்பட்ட இராச்சியங்களுக்கும் ஐரோப்பாவின் இதர பகுதிகளுக்கும், ஆப்பிரிக்கா, அமெரிக்கா மற்றும் ஆசிய நாடுகளில் தொலைவிலுள்ள இடங்களுடனான இராணுவ மோதல்களால் நிரம்பியவையாக இருந்தது. இவரது ஆட்சியின் தொடக்க காலத்தில் பிரிட்டன் பிரான்சை [ஏழாண்டுப் போர்|ஏழாண்டுப்போரில்]] தோற்கடித்து, ஆதிக்கம் செலுத்தும் ஐரோப்பிய சக்தியாக வட அமெரிக்கா மற்றும் இந்தியாவில் தன்னைக் காட்டிக் கொண்டது. இருந்தபோதிலும், பிரிட்டனின் அமெரிக்க காலனிகளில் பெரும்பாலானவை அமெரிக்கப் புரட்சிப் போரின் முடிவில் இழக்கப்பட்டன. மேலும், பிரெஞ்சுப் புரட்சியின் போது 1793 ஆம் ஆண்டு முதலாக இருந்து வந்த முதலாம் பிரஞ்சு பேரரசு 1815 ஆம் ஆண்டு நடைபெற்ற வாட்டர்லூ போரில் முதலாம் நெப்போலியனின் தோல்வியால் முடிவுக்கு வந்தது.  
இவருடைய பிற்கால வாழ்க்கையில், மூன்றாம் ஜார்ஜ் மீண்டும் மீண்டும் வரக்கூடிய, நிரந்தரமான விளைவாக உளப் பிறழ்ச்சியால் பாதிக்கப்பட்டார். இவர் இரத்தம் தொடர்பான போர்பைரியா என்ற நோயால் பாதிக்கப்பட்டிருந்திருக்கக்கூடும் என தெரிவிக்கப்பட்டிருந்தாலும், அவரது உடல்நலக்குறைவிற்கான காரணம் அறியப்படாததாகவே உள்ளது. இறுதியாக 1810 ஆம் ஆண்டில், மீண்டும் சீர்கேடடையத் தொடங்கிய போது, மூன்றாம் ஜார்ஜின் மூத்த மகன் நான்காம் ஜார்ஜ் (வேல்சின் இளவரசன்) இளவரசாக இருந்து ஆட்சிப்பொறுப்பை ஏற்றுக்கொண்ட ஒரு கால அமைவு தொடங்கப்பட்டது. மூன்றாம் ஜார்ஜின் மறைவிற்குப் பின் ஆட்சிப்பொறுப்பில் இருந்த இளவரசர் நான்காம் ஜார்ஜாக அரசாட்சியைத் தொடர்ந்தார்.ஐக்கிய இராச்சியத்தின் மூன்றாம் ஜார்ஜ் பற்றிய தகவல்கள் வரலாற்று ஆய்வாளர்களின் பார்வையில் அவரவருக்குக் கிடைத்த ஆதாரங்களின் அடிப்பைடயிலும், தாங்களாகவே கொண்ட தப்பெண்ணங்களின் வாயிலாகவும் ஒரு கலைடாஸ்கோப்பின் வழியே மாறி,மாறித் தெரியும் பிம்பங்களைப் போன்று அமைந்துள்ளன. இருபதாம் நுாற்றாண்டின் பிற்பகுதியில் மறுமதிப்பீடு செய்யப்படும் வரை, அமெரிக்காவைப் பொறுத்தவரை இவர் ஒரு கொடுங்கோலனாகவும், பிரித்தானியாவைப் பொறுத்தவரை ஏகாதிபத்தியத்தின் தோல்விக்கான பலிகடாவாகவும் கருதப்பட்டு வந்தார்.
# ஐக்கிய இராச்சியத்தின் மூன்றாம் ஜார்ஜ்

## தொடக்க கால வாழ்க்கை

, c. 1749|alt=Conversation piece in oils: Ayscough dressed in black with a clerical collar stands beside a settee on which the two boys sit, one wearing a grey suit the other a blue one. He holds a sheet of paper; the boys hold a book.]]
ஜார்ஜ் இலண்டனில் புனித ஜேம்ஸ் சதுக்கத்தில் உள்ள நார்ஃபோல்க் இல்லத்தில் பிறந்தார். பெரிய பிரித்தானியாவின் ஜார்ஜ் II இன் பேரனும், வேல்சின் இளவரசர் பிரெட்ரிக் மற்றும் சாக்சே-கோதாவின் இளவரசி அகஸ்டா ஆகியோரின் மூத்த மகனும் ஆவார். இளவரசர் ஜார்ஜ் இரண்டு மாதம் முன்னதாக, குறைப்பிரசவக் குழந்தையாகப் பிறந்ததால், பிழைத்து இருக்க மாட்டார் எனக் கருதப்பட்டார். அவர் பிறந்த அதே நாளில் பிக்காடில்லி, புனித ஜேம்ஸ் தேவாலயத்தின் தலைவர் மற்றும் ஆக்ஸ்ஃபோர்டின் ஆயர் தாமஸ் செக்கரால் ஞான முழுக்காட்டப்பட்டார்.
ஒரு மாதம் கழிந்த பிறகு, செக்கரால் பொதுவில் நார்ஃபோல்க் இல்லத்தில் முழுக்காட்டப்பட்டார்.
# அக்ரசேன் படிக்கிணறு

**அக்ரசேன் படிக்கிணறு** (**Agrasen ki Baoli**) இந்தியாவின் தேசியத் தலைநகரான புதுதில்லியின், கன்னாட்டு பிளேசு பகுதியின் அய்லி வீதியில் 60 மீட்டர் ஆழமும், 15 மீட்டர் அகலமும், 108 படிகளுடன் கூடிய படிக்கிணறு உள்ளது. அக்ரசேன் படிக்கிணற்றை இந்தியத் தொல்லியல் ஆய்வகம் பராமரிக்கிறது.  
இப்படிக்கிணற்றை மன்னர் அக்ரசேன் நிறுவினார் என நம்பப்படுகிறது. கிபி 14ம் நூற்றாண்டில் இப்படிக்கிணற்றை அகர்வால் ஜெயின் சமூகத்தினர் சீரமைத்தனர்.
# அக்ரசேன் படிக்கிணறு

## இதனையும் காண்க

- இராணியின் கிணறு
# முடச்சிக்காடு அய்யனார் கோவில்

தஞ்சாவூர் மாவட்டத்தின் பேராவூரணி வட்டத்தில் காவிரி ஆற்றின் கடைமடைப்பகுதியில் அமைந்துள்ள கிராமம் முடச்சிக்காடு. இந்த ஊரின் காவல் தெய்வமாக விளங்கி கிழக்கு எல்லையில் அருள்மிகு அம்மையப்ப ஐயனார் ஆலயமும் அமைந்துள்ளது. இந்த திருக்கோவில் முடச்சிக்காட்டிற்கும் வீரியன்கோட்டை கிராமத்திற்கும் இடையில் பரந்து பட்ட வயல் வெளியில் அமைந்துள்ளது.  
மூன்று ஆண்டிற்கு ஒரு முறை இந்த கோவில் குதிரை எடுப்பு திருவிழா பிரசித்தி பெற்றது. பேராவூரணி அருகில் அமைந்துள்ள நீலகண்டபுரத்தில் இருந்து குதிரை எடுத்து வந்து தங்கள் வேண்டுதலை நிறைவேற்றுவார்கள்.  
முடச்சிக்காட்டில் ஐயனார் கோவில் கிராமக் கோவிலாக தொன்று தொட்டு வழிபாட்டில் உள்ளது.
முடச்சிக்காடு ஐயனார் ஆலயத்தில் ஐயனார் சன்னிதிக்கு அருகில் பனைமரத்தின் நிழலில் அரிவாளுடன் முறுக்கிய மீசையுடன் காட்சி தருகிறார் முடச்சிக்காடு கருப்பர்.
# முடிசூட்டுதல்

**முடிசூட்டுதல்** அல்லது **பட்டாபிசேகம்** (*coronation)* என்பது முடியாட்சியில் அரசராக பதவி ஏற்பவரின் தலையில் மணிமுடி வைப்பது அல்லது வழங்குவது ஆகும். இந்தச் சொல் பொதுவாக தலையில் மணிமுடியை அணிவிக்கப்படுவதைக் குறிக்கிறது, ஆனால் முடியாட்சியில் ஒருவர் புதியதாக அரசனாக அதிகாரத்துக்கு வருவதைக் குறிப்பதும், மணிமுடி அணிவிப்பது உள்ளிட்ட செயல்பாட்டையும் சடங்குகள் கொண்டிருக்கும் முழு விழாவையும் குறிப்பதும் ஆகும். முடிசூட்டு விழாவில் அரசர் உறுதிமொழி ஏற்பது போன்ற சிறப்பு சடங்குகளை இரகசியமாகவும், வெளிப்படையாகவும் செய்வது போன்றவை முக்கியத்துவம் கொண்டவையும் ஆகும். மேற்கத்திய பாணியிலான முடிசூட்டு விழாவில் பெரும்பாலும் புனித எண்ணெயால் அபிஷேகம் செய்யப்படுகின்றது; சமய நம்பிக்கையாளர்களால் செய்யப்படும் அபிஷேக சடங்குகளுக்கு விவிலியத்தில் உதாரணங்கள காணப்படுகின்றன. முடிசூட்டு விழாவில் மன்னருடன் அரசியைச் சேர்த்தோ அல்லது தனியாகவோ முடிசூட்டப்படலாம்.  
உலகில் முடியாட்சி நிலவும் நாடுகளில் முடிசூட்டு விழாவில் மேற்கொள்ளப்பட்ட பல முக்கியமான சடங்கு முறைகள், பல்வேறு சமூக-அரசியல் மற்றும் சமய காரணிகளுக்கு உட்பட்டு காலப்போக்கில் மாறிவிட்டன; பெரும்பாலும் நவீன முடியாட்சிகளில், அரியணை ஏறும் முடிசூட்டு விழாவானது எளிமையான விழாக்களாக நடத்த விரும்பப்படுகிறது. கடந்த காலத்து முடிசூட்டு விழாவில் பெரும்பாலும் தெய்வக் கருத்தாக்கமானது தவிர்க்கமுடியாமல் இணைக்கப்பட்டன. சில பண்டைய கலாச்சாரங்களில், ஆட்சியாளர்கள் தெய்வீகமானவர்களாக அல்லது தெய்வத்தின் பிரதிநிதியாகக் கருதப்பட்டனர்: பண்டைய எகிப்தின் பார்வோன் மன்னர்கள் சூரியக் கடவுளான இராவின் மகனாக, கருதப்பட்டனர், ஜப்பானின், பேரரசரானவர் அமதெரசுவின் வம்சாவளைச் சேர்ந்தவர் என்று நம்பப்பட்டது. பண்டைய ரோமில் மன்னர் வழிபாடு நடைமுறையில் இருந்தது; இடைக்கால ஐரோப்பாவில், மன்னரானவர் ஆட்சிக்கான ஒரு தெய்வீக உரிமையைக் கொண்டிருந்தவராக இருந்தார். இவ சார்ந்த நம்பிக்கைகளின் நேரடி வெளிப்பாடாக முடிசூட்டி விழாக்கள் இருந்தன, ஆனால் அண்மைய நூற்றாண்டுகளில் அத்தகைய நம்பிக்கைகள் குறைவதைக் காண இயலுகிறது.  
ஐக்கிய இராச்சியம், தொங்கா, மற்றும் பல ஆசிய மற்றும் ஆபிரிக்க நாடுகளில் கூட தற்காலத்திலும் முடிசூட்டு விழாக்கள் நடக்கின்றன. ஐரோப்பாவில், பெரும்பாலான பேரரசர்கள் நாட்டின் சட்டமன்றத்தின் முன்னிலையில் ஒரு எளிய உறுதிமொழியை எடுக்க வேண்டும். முடிசூட்டுதலானது, ஒரு முடியாட்சியின் அணுகுமுறைக்கு ஏற்ப பல வழிகளில் மாறுபடலாம்: சில நாடுகள் தங்களின் பதவியேற்பு வடிவமைப்பில் மத பரிமாணத்தை தக்க வைத்துக் கொண்டதாக மாற்றமின்றி தொடர்கின்றன. சில கலாச்சாரங்கள் குளியல் அல்லது சுத்திகரிப்பு சடங்குகள், புனித பானம் அல்லது பிற மத நடைமுறைகளைப் பயன்படுத்துகின்றன. இத்தகைய நடைமுறைகள் நாடு தழுவிய அளவில் ஆன்மீக-மத விசயல்களில் முன்னணியில் உள்ள மன்னருக்கு கடவுளுடைய அருளை வழங்குவதை அடையாளப்படுத்துகின்றன.  
பேரரசராக பேப் மூன்றாம் லியோ முடிசூட்டுகிறார், க்ரோனிகஸ் டி பிரான்ஸ் டு டி செயிண்ட் டெனிஸ், தொகுதி. 1; பிரான்ஸ், 14 ஆம் நூற்றாண்டின் இரண்டாம் காலாண்டு.]]
# முடிசூட்டுதல்

## வரலாறு மற்றும் வளர்ச்சி

விடம் இருந்து கிரீடத்தை பெற்றுக்கொள்ளுதல்.]]
மேற்கு மற்றும் கிழக்கு ஆகிய இரண்டு இடைக்கால கிறிஸ்தவமண்டலங்களில் நடந்த முடிசூட்டு விழாக்களில் உரோம பேரரசர்களின் பழக்கவழக்கங்கள் தாக்கத்தை ஏற்படுத்தியுள்ளன. இது கிரேக்கரோமர் பெருவாழ்வுக்காலத்துக்கு பிறகு வளர்ச்சியடைந்ததால், மன்னராக முடிசூடி அபிஷேகம் செய்யப்படும் நிகழ்வுகளில் விவிலியத்தின் விவரங்கள் மறைமுக பாதிப்பை ஏற்படுத்தின. ஐரோப்பாவில் நன்கு அறியப்பட்ட முடிசூட்டு விழா என்றால் பெரிய பிரிட்டனில் (மிக அண்மைக் காலமாகிய 1953 ஆம் ஆண்டில் நிகழ்ந்த்து) நடந்த முடிசூட்டு விழா ஆகும். இவ்விழாக்களின் நடைமுறைகள் பைசான்டியம், விசிகோதிக் ஸ்பெயின், கரோலீடியன் பிரான்ஸ் மற்றும் புனித உரோம சாம்ராஜ்யம் ஆகியவற்றில் ஆரம்பத்தில் உருவாக்கப்பட்ட சடங்குகளிலிருந்து தோன்றி, இடைக்காலத்தில் உச்சமடைந்தன.  
கிறித்துவ நம்பிக்கையை ஏற்காத நாடுகளின், முடிசூட்டு சடங்குகள் பெரும்பாலும் அந்த குறிப்பிட்ட நாட்டின் மத நம்பிக்கைகள் தொடர்பான பல்வேறு ஆதாரங்களில் இருந்து உருவாயின. உதாரணமாக புத்த சமயமானது தாய்லாந்து, கம்போடியா, பூட்டான் ஆகியவற்றின் முடிசூட்டு சடங்கில் தாக்கத்தை ஏற்படுத்தியது, அதே சமயம் நேபாள சடங்குகளில் இந்துக் கூறுகள் முக்கியப் பங்கு வகித்தன. சோழர் மரபில் சைவம் தாக்கத்தை ஏற்படுத்தியது. சோழர்கள் தில்லை நடராசர் கோயிலின் வெள்ளிப்படியில் அமர்ந்து முடிசூட்டிக் கொள்ளும் வழக்கம் கோண்டிருந்தனர். நவீன எகிப்து, மலேசியா, புருனே மற்றும் ஈரான் ஆகியவற்றில் பயன்படுத்தப்படும் விழாக்கள் இஸ்லாமியம் மூலம் கொண்டு உருவாக்கப்பட்டது, தொங்காவின் சடங்குகள் பழங்கால பாலினேசிய தாக்கங்களையும் நவீன ஆங்கிலிகத்தையும் ஒருங்கிணைப்பதாக உள்ளது.
# முடிசூட்டுதல்

## பழந்தமிழகத்தில் முடிசூட்டுதல்

பழந்தமிழகத்தில் மன்னனின் முடிசூட்டு விழா **வெள்ளணி விழா** என்ற பெயரில் கொண்டாடப்பட்டது. இவ்விழாவில் வேளாண் பெருமக்கள், புலவர்கள் போன்றவர்களுக்கு கொடையளிக்கப்பட்டன. கம்பராமாயணத்தில் வரும் *வெள்ளணி ஒத்த* என்ற வரியைக்கொண்டு கம்பர் காலத்திலும் இவ்விழா வெள்ளணி என்றே கூறப்பட்டது என்பதை அறியலாம்.
அண்டை நாட்டு அரசர்கள், அரசரது உற்றார் உறவினர்களுக்கு அழைப்பு அனுப்பப்பட்டு, அவர்கள் முடிசூட்டு விழாவில் கலந்து கொண்டு புதிய அரசரை வாழ்த்தி பரிசுகள் வழங்கும் வழக்கம் இருந்தது.
# செஞ்சி முற்றுகை

**செஞ்சி முற்றுகை** (**Siege of Jinji**), (செப்டம்பர், 1690 – 8 சனவரி 1698), முகலாயப் பேரரசர் அவுரங்கசீப்பின் படைத்தலைவர் சுல்பிகர் அலி கான் தலைமையில், ஆற்காடு நவாப் மற்றும் மதுரையின் ராணி மங்கம்மாள் ஆகியோர் இணைந்து, செஞ்சிக் கோட்டையில் தங்கியிருந்த சத்திரபதி இராஜாராம் மற்றும் தாராபாய் உள்ளிட்ட மராத்தியப் படைகளை விரட்டியடிக்க செப்டம்பர், 1690ல் முற்றுகையிட்டனர்.
# செஞ்சி முற்றுகை

## பின்னணி

விஜய நகரப் பேரரசின் ஆளுநர்களாக இருந்த செஞ்சி நாயக்கர்கள், தமிழ்நாட்டின் செஞ்சி நகரத்தில் செஞ்சிக் கோட்டை கட்டிக் கொண்டு கி பி 1509 முதல் 1649 முடிய ஆட்சி செய்தனர். செஞ்சிக் கோட்டையை, 1649ல் பிஜப்பூர் சுல்தான் அடில் ஷா கைப்பற்றினர்.  
1677ல் பேரரசர் சிவாஜி, பிஜப்பூர் சுல்தானிடமிருந்து செஞ்சிக் கோட்டையைக் கைப்பற்றி மராத்தியப் பேரரசுடன் இணைத்துக் கொண்டார்.
# செஞ்சி முற்றுகை

## முற்றுகையின் முடிவில்

செப்டம்பர், 1690ல் துவங்கிய செஞ்சிக் கோட்டையின் முற்றுகைப் போர், மராத்தியப் பேரரசர் சத்திரபதி இராஜாராம், தாராபாய் உள்ளிட்ட மராத்திய அரச குடும்பத்தினர் செஞ்சிக்கோட்டையை விட்டு 8 சனவரி 1698ல் இரகசியமாக மராத்தியப் பேரரசின் பகுதியில் வெளியேறினார். எனவே செஞ்சிக் கோட்டை முகலாயப் படைகளிடம் வீழ்ந்தது. இதனால் தமிழ்நாட்டில் ஆற்காடு நவாப்கள் ஆட்சியும், மைசூரில் ஐதர் அலி போன்ற சுல்தான்களின் ஆட்சியும் தொடங்கியது.
# செஞ்சி முற்றுகை

## இதனையும் காண்க

- சத்திரபதி இராஜாராம்
- தாராபாய்
# ஹொங்கொங் ஏர்லைன்சு

**ஹொங்கொங் ஏர்லைன்சு லிமிடெட்** (**Hong Kong Airlines Ltd** (Chinese), IATA: **HX**என்பது ஹொங்கொங்கை அடிப்படையாகக் கொண்ட ஒரு வான்வழிப் போக்குவரத்து நிறுவனம் ஆகும், அதன் தலைமையகம் துங் சுங் மாவட்டத்தில் உள்ளது. மேலும் ஹொங்கொங் பன்னாட்டு வானூர்தி நிலையம் அதன் முக்கிய மையமாக உள்ளது. இது 2006 இல் ஹெச்.என்.ஏ. குழுமத்தின் உறுப்பினராக நிறுவப்பட்டது.  
ஹொங்காங் ஏர்லைன்சானது வளர்ந்து வரும்வலைப்பின்னலாகும். தற்போது கோல்ட் கோஸ்ட், ஆக்லாந்து, பெய்ஜிங், ஷாங்காய், பாங்காக், பாலி, தைப்பி, சியோலோ, டோக்கியோ, சப்போரா மற்றும் ஒகினாவா, மற்றும் 2017இல் புதிதாக அறிமுகப்படுத்தப்பட்ட வான்கூவர் மற்றும் லாஸ் ஏஞ்சல்ஸ் உள்ளிட்ட பாதைகளில் 30பிராந்திய நகரங்களில் உள்ளடக்கி சேவையை வழங்கிவருகிறது.இந்தவானூர்திநிறுவனத்தில் 35வானூர்திகள் இணைக்கப்பட்டுள்ளன.2017 செப்டம்பர் வரையான சுமார் 5 ஆண்டுகளில் சராசரியாக 31 விமானங்களுடன்நிறுவனம் இருந்துள்ளது.
# ஹொங்கொங் ஏர்லைன்சு

## வரலாறு

,ஏ சிஆர் ஏர்வேஸ் போயிங் 737-800. (2006)]]
# ஹொங்கொங் ஏர்லைன்சு

## வரலாறு

### 2001-2006:துவக்கஆண்டுகள்

சீன மருத்துவம், இணைய தளம், கட்டுமானம் மற்றும் சொத்து மேம்பாடு ஆகியவற்றில் வணிகங்களில்ஈடுபாடு கொண்ட சீன ராச் ஹோல்டிங்ஸ்நிறுவனத்தின் தலைவரான ராபர்ட் யப் 2001மார்ச் 28 இல் ஹாங்காங்கில்சிஆர்ஏர்வேஸ்நிறுவனத்தை நிறுவினார். இந்த வானூர்தி நிறுவனமானது 2002ஆம்ஆண்டு ஹொங்கொங் சிவில் விமான போக்குவரத்துத்துறையிடம் (கே.ஏ.டி) இருந்து ஏர் ஆபரேட்டர் சான்றிதழையும் (ஏ.ஓ.ஓ.) மணி நேரத்துக்கு 285கிலோமீட்டரில் 12 பயணிகள் சிகோர்ஸ்கி எஸ்-76 சிஉலங்கு வானூர்திகளை இயக்கஅனுமதியும் பெற்றது. இது ஆங்காங்கின் மூன்றாவது வணிகஉலங்குவானூர்திஇயக்குநிறுவனம் மற்றும் சீன மக்கள் குடியரசின் ஒரு சிறப்பு நிர்வாக பிராந்தியமாகஹாங்காங்இணைக்கப்பட்ட பிறகு,ஏஓசிபெற்றமுதல்உலங்குவானூர்திஇயக்குநிறுவனமாகும்.  
2003சூன் 27 இல், ஏர்போர்ட் லாம் இயக்குநரிடம் திருத்தப்பட்ட ஏஓசியைப் பெற்ற சி.ஆர்.ஏ ஏர்வேஸ் ஹொங்கொங்கின் மூன்றாவது பயண வானூர்தி சேவைநிறுவனமாக மாறியது. மறுநாளை தன் முதல் பயனிகள் வானூர்தியை இயக்கியது. ஜிபி கேபிடல் ஏவியேஷன் சர்வீஸிலிருந்து ஒரு பாம்பார்டியர் சி.ஆர்.ஜி.200 குத்தகைக்கு எடுத்தபின்னர் 2003சூலை 5அன்றுபிலிப்பைன்சின், லாகாகிற்கு பயணிகள்போக்குவரத்தைத் தொடங்கியது. 2003செப்டம்பரில்,நிறுவனமானது லாங்காக் மற்றும் சீன நகரான ஜினான், நினிங், மெக்ஷியன் மற்றும் வென்ஜோ ஆகியவற்றிற்கு பயணிகள் சேவைக்கானபோக்குவரத்து உரிமைக்குவிண்ணப்பித்தது. இந்நிலையில், ராபர்ட் யிப் தனதுவானூர்தி நிறுவனத்தின் 40விழுக்காடுபங்கை சீன பணக்கார ஹோல்டிங்ஸ் நிறுவனத்திற்கு HK $ 180 மில்லியனுக்கு விற்றது. நிறுவனமானது 2004 மார்ச்சில்,தனதுபோக்குவரத்துவலைப்பின்னலில் கம்போடியாவின் சேம்பல் நெட்வொர்க்கை சியெம் ரீப்யைச் சேர்த்தது.
எடுக்கப்பட்டது.]]
2005ஏப்ரலில், ஹாங்காங் ஏர் டிரான்ஸ்பார்ட் உரிமம் வழங்கும் ஆணையம் (ATLA) சீனாவிற்கு பயணிகள், சரக்குகள் மற்றும் அஞ்சல் சேவைகளைக் கையாள ஐந்து வருட உரிமத்தைநிறுவனத்துக்கு வழங்கியது;நிறுவனமானதுசீனாவில் 10 நகரங்களுக்கு வானூர்தி போக்குவரத்துவழங்குவதற்குகட்டற்ற உரித்துக்குவிண்ணப்பித்தது. 2005 ஆம் ஆண்டு ஜூலை 5 ஆம் தேதி, டென்மார்க் நிறுவனமான மேயெர்ஸ்க் ஏர்னிடமிருந்து இரண்டு பாம்பார்டியர் CRJ700 களை வாங்குவதாகநிறுவனம் அறிவித்தது.மேலும், 2005 ஆம் ஆண்டு திசம்பர் 20 ஆம் தேதிஅன்று 3.28 பில்லியன்அமெரிக்க டாலரில் 10 போயிங் 787 ட்ரீம்லைனர் மற்றும் 30 போயிங் 737-800 க்கள் வாங்குவதற்கு போயிங் உடன் புரிந்துணர்வு ஒப்பந்தம் கையெழுத்தானது. போயிங் விமானம் ஹெய்னான் ஏர்லைன்ஸின் ஆர்டரில் இருந்து வந்ததாக விமானநிறுவன நிர்வாகி ஒருவர் செய்தியாளர்களிடம் தெரிவித்தார்.
# ஹொங்கொங் ஏர்லைன்சு

## வரலாறு

### 2006: உரிமையாளர் மாற்றம்

2006சூன் 27 அன்று, ஹைனான் ஏர்லைன்ஸ் விமான நிறுவனமானதுஇந்தநிறுவனத்தின் 45 சதவீத பங்குகளை வாங்கி, ஹோயிங்ஸ் ஹைனான் ஏர்லைன்ஸின் புதிய ஹோல்டிங் நிறுவனமான கிராண்ட் சீனா ஏர் நிறுவனத்திற்கு மாற்றியது. இரண்டு மாதங்களுக்குப் பின்னர், திரு முங் கின் கியூங், மீதமுள்ள 55 சதவீதபங்குகளை வாங்கி ஆகத்து 7இல் கட்டுப்பாட்டு பங்குதாரராக மாறினார்; மேலும் அதன் இயக்குநராக ஆகஸ்ட் 13 அன்று ஆனார். 2006 செப்டம்பர் 22 இல், சி.ஆர் ஏர்வேஸ் லிமிடெட்என்ற பெயர் ஹொங்கொங் ஏர்லைன்ஸ் லிமிடெட்என்று அதிகாரப்பூர்வமாக மாற்றப்பட்டது.அதன் துவக்க விழா 2006 நவம்பர் 28, அன்று நடந்தது.விமான நிறுவனம் ஒரு புதியஇலச்சினையை அறிமுகப்படுத்தியது, இது ஆத்திபூவைஅடையாளப்படுத்தும்விதமாகஇருந்தது, இது ஹாங்காங்கின் குறியீடாகும்.புதிய இலட்சினையானது விமான நிறுவனத்திற்கும் ஹாங்காங்கிற்கும் இடையிலான நெருங்கிய உறவைப் பிரதிநிதித்துவப்படுத்துகிறது மற்றும் உள்நாட்டு விமானத் துறையில் அதன் புதிய சகாப்தத்தையும் பிரதிநிதித்துவப்படுத்துகிறது. இந்த நிறுவனமானது ஐரோப்பிய விமானத் தயாரிப்பு தயாரிப்பாளரானஏர்பஸ்<nowiki/>சிலிருந்து 51பெரிய விமானங்களை6 பில்லியன் டாலர் மதிப்பில் ஆர்டர் செய்வதன் மூலம் 2007சூலை 21 இல் அதன் இளம் வரலாற்றில் மிகப்பெரிய வானூர்தி வரிசையை இந்த விமான நிறுவனம் உருவாக்கியது. விமான நிறுவனத்தின் IATA குறியீடானது 2007மே 27 இல் N8 லிருந்து HXஎன்று மாற்றப்பட்டது.